Cyber-shot-brugervejledning
Udskriv
Hovedside > Forholdsregler/Om dette kamera > Forholdsregler > Batteri

## Batteri

Om opladning af batteriet
Effektiv brug af batteriet
Om den resterende batteriopladning
Sådan opbevares batteriet
Om batteriets levetid
Kompatibelt batteri

### Om opladning af batteriet

- Oplad batteriet (medfølger), før kameraet bruges første gang.

- Du kan oplade batteriet, selvom det ikke er helt afladet. Endvidere kan du anvende det delvist opladede batteri, som det er, selvom batteriet ikke er helt opladet.

- Det anbefales at oplade batteriet i en omgivelsestemperatur på mellem 10°C og 30°C. Batteriet oplades muligvis ikke ordentligt i temperaturer uden for dette område.

### Effektiv brug af batteriet

- Batteriydelsen falder i omgivelser med lave temperaturer. Batteriets funktionstid er derfor kortere på kolde steder. Det anbefales at gøre følgende for at sikre længere brug af batteriet:

- Put batteriet i en lomme tæt på din krop for at varme det op, og indsæt det i kameraet lige inden du begynder at optage.
  (Hvis der ligger nogen metalgenstande som f.eks. en nøgle i lommen, skal du passe på der ikke opstår kortslutning.)

- Batteriet aflades hurtigt, hvis du hyppigt bruger blitz eller zoom.

- Det anbefales at have ekstra batterier ved hånden til to eller tre gange den forventede optagetid og at foretage prøveoptagelser, før de faktiske optagelser foretages.

- Udsæt ikke batteriet for vand. Batteriet er ikke vandtæt.

- Undlad at efterlade batteriet på meget varme steder, f.eks. i en bil eller i direkte sollys.

- Du er muligvis ikke i stand til at tænde kameraet, eller batteriet bliver eventuelt ikke ladet ordentligt op, hvis batteriets terminaldel er beskidt. I dette tilfælde skal du forsigtigt tørre eventuelt støv af med en blød klud eller en vatpind for at rengøre batteriet.

### Om den resterende batteriopladning

- Der vises en indikator for resterende opladning på LCD-skærmen.

A: Høj
B: Lav

- Det tager cirka et minut, før den korrekte indikator for resterende opladning vises.

- Indikatoren for resterende opladning er muligvis ikke korrekt under visse forhold.

- Når [Strømbesparelse] er indstillet til [Standard] eller [Stamina], bliver LCD-skærmen mørk, hvorefter kameraet automatisk slukker (automatisk strømbesparende funktion), hvis du ikke anvender kameraet i et vist stykke tid, mens kameraet er tændt.

### Sådan opbevares batteriet

- Aflad batteriet helt inden det gemmes væk, og opbevar det på et koldt, tørt sted. For at vedligeholde batteriets funktion, foretag fuld opladning af batteriet og aflad det derefter fuldstændigt på kameraet én gang om året, inden det lægges væk.

- Batteriet kan aflades ved at lade kameraet afspille i diasshow-tilstanden, indtil strømmen går ud.

- For at undgå at tilsmudse terminalen, kortslutte enheden osv. skal du bruge det medfølgende batterietui, når du bærer eller opbevarer batteriet.

### Om batteriets levetid

- Batteriets levetid er begrænset. Batterikapaciteten aftager med tiden og med gentaget brug. Hvis brugstiden mellem opladningerne bliver væsentligt mindre, er det nok tid til at udskifte det med et nyt.

- Batteriets levetid varierer, afhængigt af hvordan det opbevares samt de driftsforhold og det miljø, hvert batteri bruges i.

### Kompatibelt batteri

- NP-BG1 (medfølger) kan kun anvendes i type G-kompatible Cyber-shot-modeller.

- Hvis du anvender batteriet NP-FG1 (sælges separat), vises minutterne også efter indikatoren for resterende batteri ( 60 min).

Tilbage til top